
Δευτέρα, 13 Ιουλίου 2026
ΔΕΛΤΙΟ ΤΥΠΟY
Ημιβύθιση σκάφους στην Ιερισσό – Προσάραξη Ε/Π-Α/Κ σκάφους στα Χανιά – Σύλληψη χειριστή θαλάσσιου μοτοποδηλάτου στα Νέα Μουδανιά – Τροχαίο ατύχημα με τραυματισμό στην Ιτέα – Διακομιδές ασθενών
Τις μεσημβρινές ώρες χθες, ενημερώθηκε η Λιμενική Αρχή του Νέου Μαρμαρά για περιστατικό ανατροπής εκμισθούμενης λέμβου στη θαλάσσια περιοχή της νήσου «Αμπελίτσι» Σιθωνίας Χαλκιδικής. Αμέσως, στο σημείο μετέβησαν στελέχη της Λιμενικής Αρχής, όπου εντόπισαν τη λέμβο ημιβυθισμένη, ενώ οι τέσσερις επιβαίνοντές της (3 ημεδαποί και 1 υπήκοος Αλβανίας) εντοπίστηκαν σε αβαθή ύδατα κοντά στην ακτή και  περισυλλέχθηκαν από ταχύπλοο σκάφος, καλά στην υγεία τους. Η ημιβυθισμένη λέμβος ρυμουλκήθηκε από υπαλλήλους της επιχείρησης εκμίσθωσης. Από το Γ’ Λιμενικό Τμήμα Νέου Μαρμαρά του Λιμεναρχείου Ιερισσού που διενεργεί την προανάκριση, απαγορεύτηκε ο απόπλους της λέμβου μέχρι την προσκόμιση βεβαιωτικού αξιοπλοΐας. Από το περιστατικό δεν παρατηρήθηκε θαλάσσια ρύπανση. 
*****
Τις βραδινές ώρες χθες, ενημερώθηκε η Λιμενική Αρχή των Χανίων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Λ.Σ.-ΕΛ.ΑΚΤ. για περιστατικό προσάραξης σε βραχώδη ακτή ενός αλιευτικού (Α/Κ) σκάφους με δύο ημεδαπούς επιβαίνοντες, στη θαλάσσια περιοχή βόρεια της παραλίας «ΧΡΥΣΗ ΑΚΤΗ» Χανίων. Αμέσως, στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το αλιευτικό (Α/Κ) «ΑΛΜΠΑΤΡΟΣ» Ν.Χ.495, καθώς και ένα Περιπολικό όχημα Λ.Σ-ΕΛ.ΑΚΤ. από ξηράς προς παροχή συνδρομής. Οι δύο επιβαίνοντες μεταφέρθηκαν με ασφάλεια στην στεριά, καλά στην υγεία τους. Κατά δήλωση του κυβερνήτη, η προσάραξη προκλήθηκε λόγω μηχανικής βλάβης, προκαλώντας υλικές ζημιές και εισροή υδάτων στο σκάφος. Προανάκριση διενεργείται από το Α’ Λιμενικό Τμήμα Χανίων του Κεντρικού Λιμεναρχείου Χανίων, ενώ από το περιστατικό δεν παρατηρήθηκε θαλάσσια ρύπανση.
*****
Τις απογευματινές ώρες χθες, συνελήφθη ένας 30χρονος αλλοδαπός (υπήκοος Ρουμανίας) χειριστής θαλασσίου μοτοποδηλάτου στη θαλάσσια περιοχή Κρυοπηγής του Δήμου Κασσάνδρας Χαλκιδικής από στελέχη της Λιμενικής Αρχής των Νέων Μουδανιών για παράβαση του άρθρου 306 του Π.Κ. (Έκθεση). Ειδικότερα, κατά την διάρκεια ελέγχου διαπιστώθηκε ότι ο ανωτέρω χειριζόταν θαλάσσιο μοτοποδήλατο (jet ski) εντός χώρου λουόμενων, παραβιάζοντας τις προβλεπόμενες αποστάσεις και θέτοντας σε κίνδυνο την ασφάλεια των λουομένων. Προανάκριση διενεργείται από το Β’ Λιμενικό Τμήμα Νέων Μουδανιών του Κεντρικού Λιμεναρχείου Θεσσαλονίκης.
*****

Τις πρωινές ώρες χθες, ενημερώθηκε η Λιμενική Αρχή της Ιτέας για τροχαίο ατύχημα που σημειώθηκε στη Χερσαίας Ζώνης Λιμένα Χαλκίδας επί της οδού Στάθη Αλεξανδρή, όταν Ι.Χ.Ε. όχημα με οδηγό έναν 46χρονο, παρέσυρε και τραυμάτισε μία 44χρονη αλλοδαπή (υπήκοο Γερμανίας) κατά την αποβίβαση της από  τουριστικό λεωφορείο. Στην τραυματία αρχικά παρασχέθηκαν οι πρώτες βοήθειες και στη συνέχεια διακομίστηκε με ασθενοφόρο όχημα στο Γενικό Νοσοκομείο Άμφισσας, όπου παραμένει νοσηλευόμενη.  Από το Λιμεναρχείο Ιτέας που διενεργεί την προανάκριση, συνελήφθη ο 46χρονος οδηγός για παράβαση του άρθρου 314 του Π.Κ. «Σωματική βλάβη από αμέλεια».
*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-59χρονης, από το λιμάνι της Ανάφης στο λιμάνι του Θήρας, με το Ε/Γ-Τ/Ρ «ΝΕΦΕΛΗ|» Ν. Θήρας 43, 
-25χρονης, από το λιμάνι της Σαμοθράκης στο λιμάνι της Αλεξανδρούπολης, με Περιπολικό σκάφος Λ.Σ.-ΕΛ.ΑΚΤ.,
-26χρονου, από το λιμάνι της Τήνου στο λιμάνι της Σύρου, με το Ε/Γ-Τ/Ρ «ΝΗΣΟΣ ΤΗΝΟΣ» Ν. Τήνου 25,
-44χρονης, από το λιμάνι της Σκοπέλου στο λιμάνι του Βόλου, με Περιπολικό σκάφος Λ.Σ.-ΕΛ.ΑΚΤ.,
-95χρονου, από το λιμάνι του Αγνώντα Σκοπέλου στο λιμάνι του Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ’» Τ. Σκιάθου 190Α’ ,
-19χρονου, από το λιμάνι της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν.Π. 10001,
-35χρονης, από το λιμάνι του Πισαετού Ιθάκης στο λιμάνι της Σάμης Κεφαλληνίας, με Περιπολικό σκάφος Λ.Σ.-ΕΛ.ΑΚΤ.,
-96χρονης, από το λιμάνι του Αμοργού στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ V» Ν. Νάξου 67,
-06χρονου, από το λιμάνι της Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73,
-νεογνού, από το λιμάνι της Αγίας Πελαγίας Κυθήρων στο λιμάνι της Νεάπολης Βοιών, με το Ε/Γ-Τ/Ρ «ΚΟΥΝΑΡΑ» Ν. Π. 11828 και 
-08χρονου, από το λιμάνι του Αγνώντα Σκοπέλου στο λιμάνι του Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ’» Τ. Σκιάθου 190Α’.

Τετάρτη, 8 Ιουλίου 2026



ΔΕΛΤΙΟ ΤΥΠΟY



Έρευνες προς εντοπισμό αγνοούμενου υποβρύχιου αλιέα στα Σφακιά – Τραυματισμός λιμενεργάτη στην Ελευσίνα – Σύλληψη αλλοδαπής στη Ραφήνα



Τις βραδινές ώρες χθες, ενημερώθηκε η Λιμενική Αρχή της Χώρας Σφακίων, για περιστατικό αγνοούμενου 65χρονου ημεδαπού υποβρύχιου αλιέα, στη θαλάσσια περιοχή «ΦΡΑΓΚΟΚΑΤΣΕΛΛΟ» Σφακίων. Συγκεκριμένα, κατά δήλωση οικείου του προσώπου, ο 65χρονος είχε μεταβεί τις μεσημβρινές ώρες της ιδίας ημέρας για διενέργεια υποβρύχιας αλιείας στην ανωτέρω περιοχή και έκτοτε αγνοούταν. Υπό τον συντονισμό του Ενιαίου Κέντρου Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., ξεκίνησαν έρευνες από δύο Περιπολικά σκάφη Λ.Σ.-ΕΛ.ΑΚΤ. (ΠΛΣ) με τη συμμετοχή εναέριου μέσου της δύναμης FRONTEX (DRONE) και αλιευτικού σκάφους. Παράλληλα επιχείρησαν Περιπολικά οχήματα Λ.Σ.-ΕΛ.ΑΚΤ. από ξηράς. Οι έρευνες συνεχίζονται, με αρνητικά μέχρι στιγμής αποτελέσματα ενώ τυχόν εξελίξεις θα γνωστοποιηθούν με νεότερο Δελτίο Τύπου. Προανάκριση διενεργείται από το Λιμενικό Σταθμό της Χώρας Σφακίων. 



*****

Τις μεσημβρινές ώρες χθες, ενημερώθηκε η Λιμενική Αρχή της Ελευσίνας για τον τραυματισμό ενός 60χρονου ημεδαπού λιμενεργάτη κατά την διαδικασία εκφόρτωσης ενός φορτηγού πλοίου (Φ/Γ) σημαίας Παναμά, στον κεντρικό λιμένα Ελευσίνας. Ειδικότερα, ο ανωτέρω τραυματίστηκε στα κάτω άκρα κατά την εκτέλεση εργασιών περίδεσης σιδηροδοκών σε δέματα. Ο 60χρονος διακομίστηκε στο Γενικό Νοσοκομείο Ελευσίνας «ΘΡΙΑΣΙΟ». Προανάκριση διενεργείται από το Κεντρικό Λιμεναρχείο Ελευσίνας. 



*****

Τις μεσημβρινές ώρες χθες, συνελήφθη στη Χερσαία Ζώνη Λιμένα Ραφήνας μία 41χρονη αλλοδαπή (υπήκοος Φιλιππίνων) από στελέχη της Λιμενικής Αρχής της Ραφήνας για παράβαση του άρθρου 27 του Ν.5226/2025 (Παράνομη είσοδος και παραμονή στη χώρα). Συγκεκριμένα, σε έλεγχο που διενεργήθηκε στο λιμάνι της Ραφήνας, η 41χρονη, κατείχε και επέδειξε ταξιδιωτικό έγγραφο, το οποίο στερούταν σφραγίδας και θεώρησης εισόδου σε έδαφος Schengen (VISA). Επίσης, η άδεια διαμονής που επέδειξε είχε ανακληθεί. Επιπροσθέτως, μετά από έλεγχο των στοιχείων της 41χρονης σε βάση δεδομένων SIS RECAST, διαπιστώθηκε ότι εκκρεμεί σε βάρος της το εθνικό διοικητικό μέτρο με την αιτιολογία της απαγόρευσης εισόδου. Προανάκριση διενεργείται από το Κεντρικό Λιμεναρχείο Ραφήνας. 

